দেশের আইটি খাত পোশাকেও ছাড়িয়ে যাবে: জয় | MorningRinger
Home খবর বাংলাদেশ দেশের আইটি খাত পোশাকেও ছাড়িয়ে যাবে: জয়
দেশের তথ্য-প্রযুক্তি (আইটি) খাত দ্রুত সম্প্রসারিত হওয়ায় এ খাতের আয় খুব অল্পসময়ের মধ্যেই পোশাক খাতের আয়কে ছাড়িয়ে যাবে। বললেন প্রধানমন্ত্রীর তথ্য ও প্রযুক্তিবিষয়ক উপদেষ্টা সজীব ওয়াজেদ জয়।
বৃহস্পতিবার (১৬ ডিসেম্বর) রাজধানীর বিআইসিসি হলে তিন দিনব্যাপী ডিজিটাল বাংলাদেশ মেলার উদ্বোধনী অনুষ্ঠানে তিনি এ কথা বলেন।
সজীব ওয়াজেদ জয় বলেন, আজ অফিসিয়াল রেকর্ড অনুযায়ী আইটি খাতে বাংলাদেশের রপ্তানি ১শ’ কোটি মার্কিন ডলার ছাড়িয়ে গেছে। আমি বিশ্বাস করি, খুব অল্প সময়ের মধ্যে আমাদের প্রযুক্তি খাতের রপ্তানি গার্মেন্টস খাতকে অতিক্রম করবে।
প্রধানমন্ত্রীর তথ্যপ্রযুক্তি উপদেষ্টা বলেন, আমরা বিশ্বাস করি যে আইটি খাত থেকে ইন্টারনেটের মাধ্যমে আনঅফিসিয়ালি অন্তত আরো ১ শ থেকে ২ শ কোটি মার্কিন ডলার রপ্তানি হচ্ছে। কিন্তু তা জানা যাচ্ছে না। তাই আমাদের আইটি সেবা পোশাক শিল্পের রপ্তানি আয়কে ছড়িয়ে যাওয়ার পথেই এগুচ্ছে।
তিনি আশাপ্রকাশ করে বলেন, বিশ্বের অন্যান্য দেশের সঙ্গে আমাদের দেশেও ৫জি প্রযুক্তি চালু হবে।
Previous articleগ্রেফতারি পরোয়ানা জারি প্রথম আলোর সম্পাদকসহ ১০ জনের বিরুদ্ধে
Next articleউবার চালকের হাতে হেনস্থা সোনম কাপুর